КАКЪВ Е МОЯТ НАЧИН НА РАБОТА?
Аз работя подчертано в репортажен стил. Това е така, защото искам да отразя всички спонтанни и уникални моменти от вашия сватбен ден – лица, усмивки, сълзи, прегръдки и т.н. Този стил не включва режисиране на пози и прекъсване на естествения ход на събитието, тъй като това е вашият специален ден и не искам да крада или накъсвам вашето лично изживяване, а да го пресъздам елегантно и обективно.

В представите ми сватбена фотография отразява историята на случващото се в сватбения ден в различния контекст на отделните ритуали и микросъбития. Включвам, както художествено заснети моменти от мигновенни събития, така и детайлни и/или открояващи се моменти от статични обекти и лица.

Така че, скъпи младоженци, забавлявайте се, смейте се, плачете, танцувайте, пейте и изживейте пълноценно своя уникален сватбен ден. По този начин подпомагате и моята работа, а за останалото – грижата имам аз!